CELEX: 62010CA0504
Language: da
Date: 2011-10-27 00:00:00
Title: Sag C-504/10: Domstolens dom (Syvende Afdeling) af 27. oktober 2011 — Tanoarch s.r.o mod Daňové riaditeľstvo Slovenskej republiky (anmodning om præjudiciel afgørelse fra Najvyšší súd Slovenskej republiky — Republikken Slovenien) (Skatter og afgifter — moms — fradragsret — overdragelse af en andel af rettigheder til en opfindelse, der indehaves af flere selskaber, til et selskab, som har ret til at udnytte opfindelsen i dens helhed — misbrug)

17.12.2011   
            
            
               DA
            
            
               Den Europæiske Unions Tidende
            
            
               C 370/15
            
         Domstolens dom (Syvende Afdeling) af 27. oktober 2011 — Tanoarch s.r.o mod Daňové riaditeľstvo Slovenskej republiky (anmodning om præjudiciel afgørelse fra Najvyšší súd Slovenskej republiky — Republikken Slovenien)
   (Sag C-504/10) (1)
   
   (Skatter og afgifter - moms - fradragsret - overdragelse af en andel af rettigheder til en opfindelse, der indehaves af flere selskaber, til et selskab, som har ret til at udnytte opfindelsen i dens helhed - misbrug)
   2011/C 370/23
   Processprog: slovakisk
   
      Den forelæggende ret
   
   Najvyšší súd Slovenskej republiky
   
      Parter i hovedsagen
   
   
      Sagsøger: Tanoarch s.r.o
   
      Sagsøgt: Daňové riaditeľstvo Slovenskej republiky
   
      Sagens genstand
   
   Anmodning om præjudiciel afgørelse — Najvyšší súd Slovenskej republiky — fortolkning af Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag (EFT L 145, s. 1), navnlig artikel 2, stk. 1 — overdragelse af en del af rettighederne til en opfindelse, der indehaves af flere virksomheder, til en virksomhed, der allerede har ret til at anvende opfindelsen i sin helhed — eventuel ret til at fradrage den betalte afgift
   
      Konklusion
   
   
               1)
            
            
               En afgiftspligtig person kan i princippet gøre krav på retten til fradrag for indgående merværdiafgift, som skal betales eller er betalt, for en tjenesteydelse, som er leveret mod vederlag, når den gældende nationale lovgivning tillader overdragelse af en andel af et sameje af en opfindelse, hvorved rettighederne til denne opfindelse overdrages.
            
         
               2)
            
            
               Det tilkommer den forelæggende ret at fastslå, om der henset til samtlige faktiske omstændigheder, der kendetegner leveringen af den i hovedsagen omhandlede tjenesteydelse, er tale om misbrug af rettigheder for så vidt angår retten til fradrag for indgående merværdiafgift.
            
         
      (1)  EUT C 46 af 12.2.2011.